CELEX: 62021TN0604
Language: lv
Date: 2021-09-21 00:00:00
Title: Lieta T-604/21: Prasība, kas celta 2021. gada 21. septembrī – WP u.c./Komisija

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/46
            
         
      Prasība, kas celta 2021. gada 21. septembrī – WP u.c./Komisija
      (Lieta T-604/21)
      (2021/C 452/59)
      Tiesvedības valoda – franču
      
         Lietas dalībnieki
      
      
         Prasītāji: WP, WQ, WR (pārstāve: N. de Montigny, advokāte)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt 2020. gada 16. novembra PMO.4 lēmumu noraidīt pieteikumu, kas 2020. gada 14. septembrī tika iesniegts mirušās personas vārdā atgūt viņa valstī iegūtās pensijas tiesības, kas tika pārnestas uz Eiropas Savienības pensiju shēmu, kopā ar procentiem, kas šo gadu laikā radušies saistībā ar šīm tiesībām un līdz pat pilnīgai atmaksai;
               
            
                  —
               
               
                  ciktāl nepieciešams, atcelt 2021. gada 15. jūnija lēmumu, ar ko tieši noraidīta 2021. gada 15. februārī mirušās personas vārdā iesniegtā sūdzība, par kuras turpinātību mantošanas ceļā tika paziņots 2021. gada 25. maijā;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza divus pamatus.
      
                  1.
               
               
                  Ar pirmo pamatu tiek apgalvota atbildētājas nepamatota iedzīvošanās.
               
            
                  2.
               
               
                  Ar otro pamatu tiek apgalvota vienlīdzīgas attieksmes principa neievērošana, jo veids, kādā atbildētāja piemērojusi nepamatotas iedzīvošanās principu, kā tas noteikts judikatūrā, atšķiras no veida, kādā citas iestādes šo principu ir piemērojušas identiskās situācijās.